CELEX: C2004/190/18
Language: et
Date: 2004-07-24 00:00:00
Title: Kohtuasi C-228/04: Eelotsusetaotlus, mille esitas Tribunale Amministrativo Regionale del Lazio - Sezione Prima bis 22. aprilli 2004. aasta määrusega kohtuasjas Consorzio G.f.M v. Kaitseministeerium, äriühing Coop.a.r.l. “La Cascina” ja äriühing Zilch s.r.l.

24.7.2004   
            
            
               ET
            
            
               Euroopa Liidu Teataja
            
            
               C 190/11
            
         
      EELOTSUSETAOTLUS, mille esitas Tribunale Amministrativo Regionale del Lazio - Sezione Prima bis 22. aprilli 2004. aasta määrusega kohtuasjas Consorzio G.f.M v. Kaitseministeerium, äriühing Coop.a.r.l. “La Cascina” ja äriühing Zilch s.r.l.
   (Kohtuasi C-228/04)
   (2004/C 190/18)
   Euroopa Ühenduste Kohus on saanud Tribunale Amministrativo Regionale del Lazio - Sezione Prima bis 22. aprillil 2004 otsustatud eelotsusetaotluse kohtuasjas consirzion G.f.M v. Kaitseministeerium äriühing Coop.a.r.l. “La Cascina” ja äriühing Zilch s.r.l., mis saabus kohtukantseleisse 2. juuni 2004.
   Tribunale Amministrativo Regionale del Lazio - Sezione Prima bis küsib Euroopa Kohtult eelotsust järgmistes küsimustes:
   
               1)
            
            
               kas 18. juuni 1992. aasta direktiivi 92/50/EMÜ (1) artikli 29 esimese lõigu punkte e ja f tuleb tõlgendada nii, et kui seadusandja kasutab sõnastusi “kes on täitmata jätnud sotsiaalkindlustusmaksetega seonduvad kohustused, mis tal on vastavalt oma asukohariigi või tellija riigi õigusaktidele” ja “kes on täitmata jätnud maksukohustused, mis tal on vastavalt oma asukohariigi või tellija riigi õigusaktidele”, siis peab ta silmas vaid olukorda kõiki teisi välistades, kus ettevõtja on pakkumiste esitamise tähtaja lõppedes (või igal juhul enne lepingu sõlmimise otsuse tegemist) täitnud antud kohustused tehes antud makse täielikult ja viivitamata;
            
         
               2)
            
            
               kui seega Itaalia siseriiklikku sätet, mis neid üle võtab (nimelt 15. märtsi 1995 aasta seadus-dekreedi artikli 12 punktid d ja e niivõrd, kuivõrd see võimaldab vastupidiselt ülalviidatud ühenduse õigusnormidele välistada pakkumisest ettevõtjad, kes “ei ole nõuetekohaselt täitnud kohustust maksta töötajate eest sotsiaalkindlustusmakseid Itaalia seadusandluse või tema asukohariigi seadusandluse kohaselt” ja “kes ei ole nõuetekohaselt täitnud maksukohustust Itaalia seadusandluse või tema asukohariigi seadusandluse kohaselt” – tuleb tõlgendada vaid viitena tema kohustuste mittetäitmisele, mida saab kontrollida ülalviidatud kuupäeval (pakkumiste esitamise tähtaja lõppedes; või enne lepingu sõlmimise otsuse, kasvõi esialgse, tegemise kuupäeva), välistades igasuguse hilisema “parandamise”;
            
         
               3)
            
            
               või kui vastupidiselt (olukordadele, kus ülal punktis 2 esitatu valguses tuleb siseriiklikku sätet pidada ühenduse normi mõttest ja eesmärgist kõrvale kalduvaks], võib leida, et kõnealuses direktiivis sisalduva ühenduse normistiku ülevõtmise raames talle langevate kohustuste valguses võib siseriiklik seadusandja ette näha hüpoteese, kus pakkumistele lubatakse ka ettevõtjaid, kes ei ole küll nõuetekohaselt täitnud kohustusi antud pakkumisel osalemise tähtaja lõppedes, ent näitavad, et nad võivad parandada oma olukorda (ja et nad on võtnud samme selle eesmärgi saavutamiseks) enne pakkumise vastuvõtmist;
            
         
               4)
            
            
               ja lõpuks olukordades, kus ülal punktis 3 toodud tõlgendust võib pidada võimalikuks – ja et seega võib pidada võimalikuks vastu võtta paindlikumaid sätteid võrreldes ühenduse seadusandja poolt kasutatud rangema mõistega “kohustusi täitma” – kui see säte ei ole vastuolus ühenduse üldpõhimõtetega, nagu kõigi liidu kodanike võrdne kohtlemine või – osas, mis puudutab vaid pakkumist – võrdsuse (par condicio) tagamine kõigile seal osaleda soovivatele ettevõtjatele.
            
         
      (1)  EÜT L 209, lk 1